作者:李鹹用
標題:覽友生古風
內容:伯牙鳴玉琴，幽音隨指發。不是鐘期聽，俗耳安能別。高山閑巍峨，流水聲嗚咽。一卷冰雪言，清泠冷心骨。分明古雅聲，諷諭成淒切。皴bq老松根，晃朗驪龍窟。荊璞且深藏，瑉石方如雪。金多醜女妍，木朽良工拙。奸宄欺雷霆，魑魅嫌日月。蝶迷桃李香，鮒惘江湖闊。不寐孤燈前，舒捲忘饑渴。